google/wiki40b huggingface dataset:
ג'קלין פרני

ביוגרפיה

פרני נולדה בבריזביין, קווינסלנד שבאוסטרליה ואובחנה כלוקה בשיתוק מוחין. סבה, פיטר פרני, הוא מאמן שחייה שאימן את השחיינית שיבון פאטון שזכתה בשש מדליות זהב פאראלימפיות באולימפיאדת הנכים סידני (2000), וקיבל את תואר אביר מסדר אוסטרליה על תרומתו לענף השחייה במדינה.

בייג'ינג 2008

פרני השתתפה לראשונה במשחקים הפאראלימפיים באולימפיאדת הנכים בייג'ינג (2008). היא התחרתה בשלושה מקצים, וזכתה במדליית הארד בכל אחד מהם. במקצה ל-50 מטרים חופשי (קטגוריה S8) היא סיימה במקום השלישי עם תוצאה של 32.37 שניות, אחרי האמריקאית אמנדה אברלוב שזכתה בכסף עם 32.20 שניות, וססיל דראבש נורלנד הנורווגית שניצחה עם 32.09 שניות.
במשחה ל-100 מטר חופשי סיימה בזמן של 1:08.56 דקות, וזכתה במדליית ארד נוספת אחרי הת'ר פרדריקסן הבריטית שעצרה את השעון על 1:08.48 דקות וג'סיקה לונג שזכתה במדליית הזהב עם תוצאה של 1:06.91 דקות. גם במשחה ל-400 מטר בסגנון חופשי זכתה פרני במדליית ארד שלישית, כשסיימה בתוצאה של 4:57.21 דקות, אחרי פרדריקסן שזכתה במדליית כסף נוספת עם 4:54.49 דקות ולונג שזכתה במדליית הזהב עם 4:50.17 דקות.

איינדהובן 2010

באליפות העולם בשחייה לנכים שנערכה באיינדהובן, הולנד בשנת 2010 זכתה פרני בשתי מדליות כסף. במקצה ל-100 מטר בסגנון חופשי זכתה סיימה במקום השני עם תוצאה של 1:09.08 דקות, ובמשחה ל-400 מטר חופשי זכתה במדליית כסף נוספת כשעצרה את השעון על 5:11.39 דקות.

לונדון 2012

במשחקי אולימפיאדת הנכים לונדון (2012) סווגה פרני להתחרות בקטגוריה S7, והייתה לספורטאית המעוטרת ביותר במשחקים כשזכתה בשמונה מדליות זהב פאראלימפיות.
פרני פתחה את המשחקים עם שיא פאראלימפי בשלב המוקדמות של המשחה ל-100 מטר חזה עם תוצאה של 1:23.34 דקות, תוצאה אותה שיפרה במקצה הגמר כשקבעה שיא פאראלימפי חדש של 1:22.84 דקות, לפני הגרמנייה קריסטן ברוהן והאמריקאית קורטני ג'ורדן. את המשחה ל-50 מטר פרפר היא ניצחה עם תוצאה של 35.16 שניות, לפני בריאנה נלסון הקנדית שסיימה ב-36.03 שניות ומין הואנג הסינית שזכתה בארד עם 36.50 שניות, ובמשחה ל-200 מטר מעורב אישי זכתה במדליית זהב נוספת עם שיא עולם של 2:54.42 דקות.
במשחה ל-100 מטר חופשי קבעה פרני שיא פאראלימפי נוסף כשעצרה את השעון על 1:09.39 דקות, לפני ג'ורדן שזכתה במדליית הכסף עם 1:11.63 דקות וסוזנה רוג'רס הבריטית שסיימה שלישית עם 1:12.61 דקות. במשחה ל-50 מטר חופשי היא קבעה שיא פאראלימפי של 32.63 32.63 שניות, לפני ג'ורדן שסיימה ב-33.18 שניות והאוקראינית אני פליאן שזכתה במדליית הארד עם שיא אירופאי של 33.30 שניות, ובמקצה ל-400 מטר חופשי קבעה שיא עולם של 4:59.02 דקות, כשהקדימה בכמעט 20 שניות את סגניתה קורטני ג'ורדן שזכתה במדליית הכסף עם 5:18.55 דקות, ורוג'רס שקבעה שיא אירופאי של 5:18.93 דקות.
על שש המדליות האישיות הוסיפה פרני שתי מדליות זהב קבוצתיות. במקצה ל-4X100 חופשי סייעה לנבחרתה לזכות במדליית הזהב עם שיא עולם של 4:20.39 דקות, לפני המשלחת האמריקאית שסימה ב-4:24.57 דקות, והמשלחת הבריטית המארחת שסיימה את המקצה בזמן של 4:24.71 דקות. ומקצה ל-4X100 מעורב עזרה לנבחרת לזכות במדליית זהב נוספת עם תוצאה של 4:53.95 דקות.
שלטון בנג'מין

תחילת הקריירה

בנג'מין נולד בקרוליינה הדרומית. החל להתאמן עוד בילדותו ולאחר שנים רבות קיבל הצעה להצטרף לליגה שולית בחסות ה-WWE,ודמותו שולבה מיד בעלילות הראשיות של הליגה הקטנה. הצלחת דמותו של בנג'מין בליגה הקטנה משכה את תשומת לבם של מנהלי ארגון הגג ובנג'מין קיבל תפקיד ב-WWE.

SmackDown

בנג'מין ערך את הופעת הבכורה של דמותו בתוכנית SmackDown ב-26 בדצמבר 2002. הוא צוות לדמות הוותיקה קורט אנגל ולדמות החדשה צ'ארלי האס והשלושה נקראו "צוות אנגל". דמותו של שלטון השתלבה היטב בעלילות הרגילות בליגת ה-WWE, שכללו ריבים ועימותים רבים בין המתאבקים השונים כהרגלן. דמותו הייתה הפופולרית ביותר וזכתה פעמים רבות בתארים השונים שהעלילה הציעה.
בעקבות הצלחת החדרת הדמויות החדשות הן "פוטרו" מהצוות המשולש כדי לבססם בנפרד כזוג מתאבקים חדש בשם "הזוג הכי טוב בעולם".

המעבר ל-ECW, RAW ו-SmackDown

בתחילת 2004 בנגמ'ין עבר לתוכנית המקבילה RAW. דמותו של בנג'מין הפכה להיות עצמאית וללא שותפים. דמותו הוגדרה כ"טובה" ובקרבות המבוימים ניצחונותיו היו תמיד "נקיים" ולפי החוקים. הפופולריות שלו המשיכה להשתלם ובנג'מין שולב במספר עלילות, אך נאלץ לקחת חופשה לאחר ששבר את ידו שלא לפי העלילה ובאופן בלתי מתוכנן.
בנג'מין חזר להופיע ב-13 בספטמבר באותה שנה והמשיך ליהנות מהפופולריות הגואה של דמותו, אשר הוצבה למול דמויות פופולריות רבות ובאירועים עתירי רייטינג, אך זאת דעכה לבסוף והתבטאה בהפסדים רבים במסגרת עלילותיו.
דמותו של בנג'מין חזרה לרמת הפופולריות הרבה שלה רק לאחר שהפכה לדמות "רעה". במסגרת שינוי תדמית זה הוצגה דמותה של אימו של בנג'מין (אשר שוחקה על ידי המתאבקת תיאה וידל) אשר עזרה לו לנצח בקרבות. הגימיק הלא שגרתי הביא את אהדת הקהל חזרה למתאבק הצעיר ועלילתו הלכה ונסתבכה עם פיתולים רבים, בכללם ריבים ממושכים עם דמותו של ריק פלייר. גימיק האם המגוננת נאלץ להזנח לבסוף לאחר שוידל לקתה בלבה, אך דמותו המשיכה בקו העלילה ה"רע" והפכה לבעלת אישיות גאוותנית.
בשנת 2008 עבר שלטון לתוכנית ECW. לאחר מכן עבר בחזרה לתוכנית סמאקדאון.
לאחר המעבר לסמאקדאון, בנג'מין שוחרר מה-WWE ב-22 באפריל 2010 ועבר לארגון ה-ROH ביחד עם שותפו בעבר, צ'ארלי האס.

השמועות על חזרה לWWE

ב-9 באוגוסט באחד הפרקים של סמאקדאון הוכרז על כך שבקרוב שלטון בנג'מין יחזור לסמאקדאון, אך מאוחר יותר ב-19 באוגוסט בנג'מין פרסם בחשבון הטוויטר שלו שכרגע לא יחזור לWWE מכיוון שהוא צריך לעבור ניתוח בכתף.
אהוד דה-שליט

אודות

אהוד נולד ברחובות, לפרופ' עמוס דה-שליט ואח לפרופ' אבנר דה-שליט. הוא סיים לימודי תואר במתמטיקה ובפיזיקה באוניברסיטה העברית בין השנים 1972 ל-1975. אחר כך בין השנים 1975 ל-1979 שירת בצבא. בין השנים 1980 ל-1984 סיים דוקטורט במתמטיקה באוניברסיטת פרינסטון בהנחיית פרופ' אנדרו ויילס. בין השנים 1984 ל-1986 לימד באוניברסיטת הרווארד. בשנת 1987 הצטרף לאוניברסיטה העברית, בשנת 1995 הועלה לדרגת פרופסור חבר ובשנת 2001 מונה לפרופסור מן המניין.
הוא נשוי ואב לשלושה.
יוסף צאייח

הרב יוסף בן אברהם בן צאייח (או אבן צאייאת), היה רב ופוסק שכיהן כרב בדמשק ובשנת ה'ש"ח (בלוח עברי) עלה ארצה לירושלים.
הרב יוסף מילא את מקומו של הר"ש סירילאוו וכיהן כרבה של ירושלים למשך עשרים ושתים שנה.
הרב יוסף חיבר כמה ספרים שעדיין נמצאים בכתב יד, ובתוכם ספרי שו"ת וגם פירוש לספר יצירה.
מינהלת מגנט

"מינהלת מגנ"ט" (מחקר ופיתוח גנרי טכנולוגי) היא גוף הפועל לעידוד מחקר ופיתוח באקדמיה ובתעשייה הישראלית. המינהלת פועלת תחת אחריותו ובמסגרת תקציבו של המדען הראשי במשרד הכלכלה. עיקר פעילות המינהלת הוא עידוד מו"פ גנרי – מו"פ ארוך טווח, ועידוד העברת ידע מהאקדמיה לתעשייה, בעזרת תמיכה בפרויקטי מחקר ופיתוח משותפים לחברות תעשייתיות ולחוקרים אקדמאיים. 
תוכנית מגנ"ט הושקה על ידי המדען הראשי של משרד התמ"ת בשנת 1992. מינהלת מגנ"ט הוקמה בשנת 1994 ומטרתה העיקרית היא חיזוק התשתית הטכנולוגית התעשייתית בישראל ועל מנת לשמר את היתרון הטכנולוגי ארוך הטווח של התעשייה הישראלית אל מול השווקים הבינלאומיים. המנהלת מנוהלת מיום הקמתה על ידי אילן פלד.

מסלול מאגד

מסלול מאגד, הידוע גם כמאגד מגנט, הוא מסלול אשר מטרתו העיקרית היא עידוד פיתוח יתרון טכנולוגי תחרותי ארוך טווח של התעשייה הישראלית. מטרה זו מושגת על ידי יצירת מאגדי חברות וחוקרים אקדמאיים בתחומים בעלי חשיבות ופוטנציאל צמיחה משמעותי בשוק הבינלאומי.
מסלול מאגד פועל תחת הוראת מנכ"ל 8.5 של משרד הכלכלה

מסלול מגנ"טון

מסלול מגנטון נועד לשמש כלי לעידוד העברת טכנולוגיות (Transfer Technology) ממוסדות אקדמאים לחברות עסקיות. 
מטרתו העיקרית היא הגדלת נגישות התעשייה הישראלית להישגי המחקר המדעי בעלי פוטנציאל כלכלי לתאגידים תעשייתיים בישראל. 
עידוד שיתופי פעולה מחקריים בין חוקרים אקדמאיים לבין חברות תעשייתיות מבוצע על ידי תמיכה בתוכנית מחקר ופיתוח להוכחת יכולת המעבר של המצאה מדעית, שנחקרה במוסד המחקר, למוצר תעשייתי.
בדרך כלל בכל פרויקט מעורבת קבוצת מחקר אקדמאית אחת וחברת תעשייתית יחידה.

מסלול קמין

מסלול קמין נועד לעידוד ביצוע מחקר יישומי במוסדות המחקר בישראל. המסלול נועד לתמוך בהעברת מחקרים מהשלב הבסיסי לשלב היישומי, תוך כדי הבאתו לרמה בה חברות מסחריות יוכלו לקבל החלטה על רצונן במסחור הידע.
מסלול קמין פועל תחת הוראת מנכ"ל 8.18 של משרד הכלכלה.

מסלול איגוד משתמשים

איגוד משתמשים הוא התאגדות של מספר חברות וגופים בעלי עיניין משותף בטכנולוגיות מתקדמות בתחום הפעילות שלהם. על הטכנולוגיות בהן מתמקד איגוד המשתמשים להיות טכנולוגיות קיימות (מסחריות, הזמינות בשוק) ואינן טכנולוגיות אשר הן בשלבי פיתוח או כאלו שמוגדרות כנכס אסטרטגי של חברה ספציפית.
על פעילות איגוד המשתמשים להתמקד בחשיפה והתעדכנות בטכנולוגיות מתקדמות.
מסלול איגוד המשתמשים פועל תחת הוראת מנכ"ל 8.5 של משרד הכלכלה.

מסלול צת"ם

מסלול צת"ם – ציוד תומך שירותי מו"פ, נועד לתמוך ברכש של ציוד תשתיתי בתחום מדעי החיים. על הציוד שנרכש בתמיכת מסגרת זו לשמש עבור מתן שירותי מו"פ בסיסיים עבור חברות הפועלות בתחום זה.
המסלול תומך ברכישת ציוד בשני תחומים עיקריים: תחום התרפיה התאית ותחום הביו-רפואה.
מסלול צת"ם פועל תחת הוראת מנכ"ל 8.16 של משרד הכלכלה.
סנקין קוטאי

סַנְקין קוֹטַאי (ביפנית: 参勤交代 "נוכחות מתחלפת") הייתה מדיניות שהונהגה על ידי השוגונות לאורך מרבית תקופת אדו בהיסטוריה היפנית. מטרת מדיניות זו הייתה לשלוט בדאימיו, ואימוצה היווה את המשך פעילותו של טויוטומי הידיושי. בשנת 1635 נחקק חוק המחייב את הסנקין קוטאי, שכבר היה מנהג ידוע. החוק נשאר בתוקף עד שנת 1862.
פרטי החוק השתנו לאורך 26 העשורים בהם שלטה שוגונות טוקוגאווה, אך באופן כללי, הדרישה הרשמית הייתה שדאימיו של כל האן יבלה באופן זמני בין ההאן שלו לבין אדו, באופן של שנים חלופיות, היינו שנה אחת בהאן ושנה אחת באדו. אשתו ויורשו של הדאימיו נדרשו להשאר באדו כבני ערובה. ההוצאה הכספית העצומה הכרוכה באחזקת מגורים מפוארים בשני המקומות, והוצאות השיירה מאדו ואליה, היוו נטל כלכלי כבד על הדאימיו, דבר שמנע מהם לצאת למלחמה כנגד השלטון. המסעות התכופים של הדאימיו הביאו לפיתוח הדרכים ותחנות עצירה בצדי הדרכים, דבר שעודד את הכלכלה המקומית.
כעיקרון, הסנקין קוטאי היה שירות צבאי למען השוגון. כל דאימיו נדרש לספק מספר מסוים של סמוראים, בהתאם לגודלו של ההאן. סמוראים אלה ליוו את הדאימיו במסעו לאדו וממנה.
מכיוון שכניסה ויציאה של מאות דאימיו כל שנה, שיירות דאימיו (大名行列 "דאימיו גיוֹרֵטסוּ") היו מראה יומי בבירה אדו. הדרכים הראשיות מההאן לעיר נקראו קָאיְדוֹ. מגורים מיוחדים שנקראו "הונג'ין" (本陣) נבנו בצדי הדרכים לרווחתם של הדאימיו העולים לאדו. דמויות רבות שהשתתפו בסנקין קוטאי היוו השראה לציורי אוּקיוֹ-אֶה, וכמו כן לדמויות במחזות תיאטרון הקאבוקי והבונרקו.

מנהגים דומים

המלך לואי הארבעה עשר, מלך צרפת, הנהיג מדיניות דומה עם השלמת ארמון ורסאי, בה דרש מאצילי צרפת, במיוחד מאצולת החרב, לבלות שישה חודשים מתוך כל שנה בארמונו, מסיבות דומות לאלו של השוגון היפני. תפקיד האצילים היה לסייע למלך במטלותיו היומיות וכן בנושאים מדיניים ואישיים שכללו בין השאר: ארוחות ומסיבות, לקום ולשכב במיטה, להתרחץ וללוות לכנסייה.

לקריאה נוספת

Jansen, Marius B. (2002). The Making of Modern Japan. Harvard, pp. 127-41
Geo TV

היסטוריה

הערוץ הוקם במאי 2002 על ידי חברת המדיה העצמאית (Independent Media Corporation). הערוץ החל בשידורי ניסיון ובדיקה ב-14 באוגוסט אותה שנה, והחל בשידורים קבועים ב-1 באוקטובר 2002.

Geo Dost

Geo Dost הוא פורטל טלוויזיוני המשדר חדשות ועוד. בפורטל הקוראים יכולים להביע את דעתם אודות הנושאים שעל הפרק.

משרדי הערוץ

המשרדים מהם משדר הערוץ נמצאים בדובאי שבאיחוד האמירויות הערביות. הערוץ משודר באמצעות לוויין התקשורת Paksat 1R.

המחלוקת אודות פעילות הערוץ

במאי 2014 אסרה PERMA, רשות התקשורת של פקיסטן על Geo TV, לשדר תוכן שעסק בגנות הנביא מוחמד. בהמשך המחאה התרחבה כשאנשים מחו שמדובר באיסור לא חוקי, בעוד מצד שני, התרחשה מחאה ארצית שמחתה נגד שידור תוכן שנוי במחלוקת.
גפני (קרוליינה הדרומית)

היסטוריה

בשנת 1804 הגיע למקום בו שוכנת כיום העיירה מהגר אירי בשם מייקל א. גפני, והקים פונדק בשם "Gaffney's Cross Roads" ("צומת הדרכים של גפני"). המיקום נבחר בשל סמיכותו לשתי דרכים חשובות, האחת הובילה מהאזור ההררי של קרוליינה הצפונית לצ'ארלסטון והשנייה משארלוט למדינת ג'ורג'יה.
האזור סביב הפונדק התפתח, וב-1872 כבר נודע בשם גפני סיטי (Gaffney City). במפקד האוכלוסין הראשון בו נכללה, ב-1880, התגוררו בה כ-400 תושבים. ב-1897 הוקם מחוז צ'רוקי, וגפני הייתה לבירתו. לאורך המאה ה-20 שימשה כמרכז לייצור טקסטיל, שהיה הענף המרכזי בדרום קרוליינה עד שנות ה-80. בנוסף, התפתח בסביבתה ענף גידול האפרסקים. אף שאוכלוסיית העיר עצמה גדלה רק מעט, מיקומה המרכזי משך אליה בתי עסק רבים שקבעו בה את משכנם.
גפני נודעה גם בשל שני רוצחים סדרתיים שפעלו בה. ב-1968 רצח לי רוי מרטין, שנודע בכינוי "החונק מגפני", ארבע נשים. ב-2009 פעל בעיר פטריק טרייסי בוריס, שבמשך שישה ימים ירה למוות בחמישה קורבנות אקראיים. בוריס עצמו מצא את מותו בחילופי יריות עם המשטרה.

אתרים מרכזיים

ב-1981 נחנך בסמוך לגפני מגדל מים בגובה כ-45 מטרים. פרנסי העיר שאפו להקים מבנה ייחודי, והוא נבנה בצורת אפרסק, המייצג את הענף החקלאי המוביל במחוז. המגדל בעל המראה הלא שגרתי, שזכה לשם פיצ'ואיד (Peachoid), הפך למוקד משיכה לתיירים.
ב-2008 נפתח בעיר המוזיאון לאמנות ולהיסטוריה של מחוז צ'רוקי, בבניין היסטורי ששימש כבית ספר.

בתרבות הפופולרית

גיבור סדרת הטלוויזיה "בית הקלפים", פרנק אנדרווד, הוא תושב העיר ונציג המחוז בבית הנבחרים של ארצות הברית. אנדרווד מבקר בעיירה באחד הפרקים (אף שהסצינות צולמו בהאבר די גרייס שבמרילנד), וגם לפיצ'ואיד תפקיד מרכזי בעלילה, הגם שחלק מהדמויות מתייחסות אליו בגיחוך, ומשוות את מראהו לישבן גדול.
מיכאל שיינפלד

מיכאל (מיקי) שיינפלד (נולד ב-1976) הוא סופר ואיש חינוך דתי.

ביוגרפיה

שיינפלד נולד בפתח תקווה. בוגר ישיבת ההסדר ברכת משה במעלה אדומים ותלמידו של הרב חיים סבתו, שממנו ומספריו שאב השראה רבה. בשנת הלימודים תשס"ח היה ר"מ לתלמוד בישיבת מקור חיים שבכפר עציון. משנת הלימודים תשס"ט ר"מ בישיבה תיכונית באורות יהודה באפרת. לשיינפלד תואר ראשון במשפטים. הוא נשוי ואב לשלושה.

יצירתו

ב-2002 זכה במקום ראשון בתחרות "הסיפור הקצר" של מפעל הפיס, אך החליט לא לפרסם את סיפורו בקובץ הסיפורים הזוכים בעקבות טענת חבריו לפגיעה ברגשות הציבור החרדי וברצונו לא להיות נגוע בספק איסור לשון הרע.]
את ספרו הראשון בכל מקום שהם כתב במהלך שירותו הצבאי בגדוד 12 של גולני, הספר מורכב מקטעים קצרים המספרים את מה שעובר על החייל הדתי במחלקת ההסדר. הסיפורים יצאו בספר בהוצאה של הישיבה ובמקביל פורסמו קטעים מהם בחוברות לחיילים שמוציאה הישיבה.
שיינפלד גויס למילואים במלחמת לבנון השנייה ועל חויותיו במלחמה כתב את "בא מלבנון", שיצא עם קובץ הסיפורים "בכל מקום שהם" שפורסם קודם בנפרד ותיאר את חוויותיו של בן ישיבת הסדר בעת שירותו בצה"ל.
ב-2008 יצא לאור ספרו מים שאין להם סוף, המתאר את לבטיו של תלמיד ישיבת הסדר, בזמן לימודיו בישיבה.
ב- 2012 יצא ספרו החוק למניעת בדידות המספר על מאבקו של רווק בוגר בחוק למיגור תופעת הרווקות.
ב 2018  לאחר הפסקה ארוכה יצא ספרו עד שנגיע הביתה המספר על  התמודדותו של מחנך עם קשיים משפחתיים ואישיים.
פלורליזם בחינוך

פלורליזם בחינוך עוסק בפיתוח מודעות לרב-תרבותיות במסגרת בית הספר. הפלורליזם בחינוך מבקש ליצור חברה פלורליסטית הכוללת הכרה בריבוי ומגוון הקבוצות שונות בחברה, כמו גם בזכות קיומן של דעות, השקפות, צרכים ורצונות שונים.

פלורליזם ופרטיקולריזם

הגישה הפלורליסטית מאמינה בחינוך לרב-תרבותיות לכלל התלמידים. זוהי תפיסה הומניסטית ליברלית על פיה האמיתות החברתיות הן יחסיות ולא מוחלטות. ניתן להבחין רב-תרבותיות המוענקת לקבוצות תלמידים מעורבות (יצירת מסגרת חינוכית המאפשרת יחסי הבנה וכבוד הדדיים בין קבוצות רוב ומיעוט), לבין תוכניות לימודים ספציפיות העוסקות בחינוך לרב-תרבותיות או שינוי קוריקולרי כללי במטרה לשנות את התייחסותם של התלמידים לשונות הקיימת בחברה.
לעומתה, הגישה הפרטיקולרית מאמינה בחינוך רב-תרבותי – אינדוקטרינציה חינוכית נפרדת לבני הקבוצות השונות על פי ערכיהן הספציפיים. זוהי תפיסה רדיקלית יותר הן בתחום החברתי והפוליטי והן בתחום החינוכי והפדגוגי.
הצורך להגיע להסכמה בחברה רב-תרבותית הופך את החינוך האזרחי לבעל חשיבות רבה. החינוך האזרחי מציג לילד את עיקרי השיח הליברלי הדמוקרטי, את הרקע ההיסטורי והפילוסופי של הדמוקרטיה, וכן את משמעות היישום הפוליטי של רעיון זה. בדרך זאת התלמידים לומדים לכבד את אזרחי המדינה גם אם אימצו אורחות חיים, ערכים ומסורות שונים משלהם, ורואים את כל האזרחים כשווים. מעבר לשכבה זו של חינוך אזרחי משותף יכולה כל קבוצה תרבותית לטפח את השוני התרבותי שלה. 
אחד מהקשיים בגישה הפלורליסטית הוא יחס א-סימטרי בין קבוצות ליברליות ולא ליברליות. חברות רב-תרבותיות המכילות תרבויות דתיות בעלות חוקים הקודמים לחוקי המדינה נמצאות במסלול המוביל להתנגשות בלתי נמנעת. במקרה כזה החוקים הליברליים אינם רק מנוגדים לחוקים הדתיים, הם גם פוגעים פגיעה של ממש בערכים המקודשים לאותן תרבויות.
ג'ון רולס ניסה לנסח חוק בינלאומי שמטרתו לגשר על הפער בין סוגים שונים של תרבויות. הוא הציג סוג של פשרה אפשרית בין חברות ליברליות ולא ליברליות, המבוססת על האבחנה בין ליברליזם הדוגל בזכויות וליברליזם הדוגל באוטונומיה. ליברליזם הדוגל בזכויות סובלני, גמיש ופתוח יותר משום שהוא ממקם את זכויות האדם בראש הסולם. לכל אדם יש זכות לחיות את חייו על פי דרכו, ההיסטוריה, התרבות, הערכים, ההעדפות והדת שלו, כל עוד הוא אינו פוגע באחרים. ליברליזם מסוג זה רואה ברב-תרבותיות חוויה מעשירה וכלי בעל ערך. ליברליזם הדוגל באוטונומיה אינו סבלני משום שהוא ממקם את רעיון האוטונומיה של הפרט וחופש הבחירה שלו בראש הסולם. לכן, חברות שאינן מאפשרות לפרטים החיים בתוכן אוטונומיה או חופש בחירה, נתפסות כחברות נחותות שיכולות להשתפר רק אם יקבלו על עצמן את הערכים הליברליים.
יולי תמיר מציעה שני סוגים של רב-תרבותיות: רב-תרבותיות דקה – הכוללת רק תרבויות ליברליות, כאשר הוויכוח הוא בין שתי תרבויות ליברליות בעלות אינטרסים תרבותיים שונים; ורב-תרבותיות עבה הכוללת תרבויות ליברליות לצד תרבויות לא-ליברליות. השאלה הנשאלת היא האם ניתן לגשר על מחלוקות במקרה של רב-תרבותיות עבה?
תמיר טוענת כי יש להכיר בכך שהמדינה הרב-תרבותית מורכבת מתרבויות בעלות מעמד שווה - ליברליות אך גם לא ליברליות. מסתבר, על פי תמיר, שליברלים צריכים להנמיך את הציפיות שלהם כלפי הסכמים בינם לבין חברי קבוצות לא-ליברליות. בלית בררה ההסכם שיושג הוא הסכם של חיה ותן לחיות בגלל אילוצי המציאות. המרב שאפשר להשיג הוא פשרה שכל הצדדים אינם שלמים עמה כתוצאה ממשא ומתן פוליטי מתמשך.
שנות ה-90 של המאה ה-5

אירועים בולטים בעולם

פרק זה לוקה בחסר. אנא תרמו לוויקיפדיה והשלימו אותו.

כלכלה

פרק זה לוקה בחסר. אנא תרמו לוויקיפדיה והשלימו אותו.

אסונות

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית

פרק זה לוקה בחסר. אנא תרמו לוויקיפדיה והשלימו אותו.

אישים בולטים

פרק זה לוקה בחסר. אנא תרמו לוויקיפדיה והשלימו אותו.
כף אדייר

תיאור

הכף, המציין קצה אחד של חוף בורכגרווינק, מפריד בין ים רוס ממזרח לאוקיינוס הדרומי ממערב, ובירכתיו הרי האדמירליות הגבוהים. כף אדייר היה אתר נחיתה חשוב ומחנה בסיס למשלחות ההיסטוריות לאנטארקטיקה. מפנים לחוף לכיוון צפון-מזרח נמצאים הרי-הים אדייר ושקע אדייר.

היסטוריה

קפטיין ג'יימס רוס גילה את כף אדייר בינואר 1841 וכינה אותו על שם חברו אדווין וינדהם-קווין, הרוזן אדייר (מקור התואר באדייר, אירלנד.
בינואר 1895 נחתו מגלי הארצות הנורווגיים הנריק בול וקרסטן בורכגרווינק מן הספינה "אנטארקטיק" על כף אדייר, נחיתה שתועדה כראשונה על יבשת אנטארקטיקה, ואספו שם דגימות גאולוגיות. בורכגרווינק חזר לכף בראש משלחת משלו בשנת 1899 והקים שם שני צריפים, מבני המגורים הראשונים לבני אדם שנבנו באנטארקטיקה. חברי המשלחת חרפו שם והשורדים נאספו אל הספינה בינואר 1900.
זו הייתה הקבוצה הראשונה ממשלחת לאנטארקטיקה שחרפה על היבשת. הזואולוג ניקולאי הנסן מת במהלך החורף ונקבר בכף אדייר.
תחנת המחקר הקרובה ביותר בתקופה המודרנית הייתה תחנת האלט, התחנה המשותפת לניו זילנד וארצות הברית בכף האלט, 101 ק"מ דרומית לכף אדייר. הבסיס הזה היה בשימוש מ-1957 עד 1973.
משלחת יובל המאתיים של אוסטרליה לאנטארקטיקה יצאה מכף אדייר למתקפה מוצלחת על הר מינטו בשנת 1988. אוניית הסיוע של המשלחת עגנה ליד מדף הקרח במפרץ וקיימה קשר רדיו מתמיד עם המטפסים במהלך ההעפלה.
בפברואר 2007, ארעה שריפה בבטן אוניית ציידי הלווייתנים היפנית "נישין מארו" כששייטה בים רוס. האונייה נסחפה ללא כוח הנעה במשך ימים רצופים, עד שתוקנו מנועיה, והתעוררה דאגה עקב קרבתה לכף אדייר.

אתרים היסטוריים ומצבות זיכרון

הבניינים הראשונים שהקים קרסטן בורכגרווינק בכף אדייר היו מבנים טרומיים עשויים עץ אורן, שנבנו בנורווגיה. הצריפים האלה עודם ניצבים שם, ומיקומם מוכר כאתר היסטורי מוכרז בעל הכרה בינלאומית. אנשי הקבוצה הצפונית במשלחת טרה נובה של סקוט חרפו בכף אדייר בשנים 1911 ו-1912. הם הקימו צריף אחד, שנהרס במשך השנים.
כתוצאה מיוזמות של הקרן למורשת אנטארקטיקה, נרשם האתר (עם המבנים) במערכת הברית האנטארקטית כאזור אנטארקטי מוגן במיוחד (ASPA 159), רמת ההגנה הגבוהה ביותר האפשרית לפי תנאי הברית.
שרידי שני הצריפים של בורכגרווינק, כמו גם שרידי הצריף של משלחת טרה נובה, הוכרזו גם הם כאתר היסטורי או מונומנט אנטארקטי (HSM 22), בעקבות פנייה מצד ניו זילנד והממלכה המאוחדת אל האספה המייעצת לברית האנטראקטית. קברו של ניקולאי הנסן הוכרז בדומה לכך אך בנפרד (HMS 23).

פינגווין אדלי

בכף אדייר שוכנת מושבת פינגווין אדלי הגדולה בעולם. המחקר היחיד שנערך במושבה מסוימת זו היה עבודתו של ג'ורג' מאריי לוויק, שהיה חבר במשלחת טרה נובה של קפטן סקוט בשנים 1913-1910 וצפה בה לאורך מחזור קינון שלם בשנים 1911 ו-1912. הוא מיאן לפרסם את מחקרו בגלל הרגלי הזיווג יוצאי-הדופן של הפינגווינים שתיעד, בהם הומוסקסואליות,  
התעללות מינית ופיזית באפרוחים, והזדווגות עם נקבות פינגווינים מתות, המיוחסת כיום לחוסר הניסיון של פינגווינים צעירים. הוא תיאר מנהגים אלה כ"מושחתים". הדין וחשבון נחשב למזעזע מכדי לפרסמו לציבור הרחב בשעתו, ונגנז. העותקים היחידים שהיו זמינים באופן פרטי לחוקרים תורגמו ליוונית עתיקה כדי למנוע את הפצת החומר ברבים. העבודה אבדה, התגלתה מחדש והתפרסמה בכתב העת "רשומות הקוטב" רק בשנת 2012. התגלית מאירה משמעותית התנהגות מינים, שאי-אילו חוקרים רואים בה סמן לשינוי אקלים.
מסע בין כוכבים: הדור הבא - דמויות

אליסה אוגאווה

פרק זה לוקה בחסר. אנא תרמו לוויקיפדיה והשלימו אותו.

ליאה ברהמס

אחת מן המהנדסות המקוריות של האנטרפרייז בזמן בנייתה במספנת אוטופיה פליניטשיה.

רייצ'ל גארט

פרק זה לוקה בחסר. אנא תרמו לוויקיפדיה והשלימו אותו.

אדוארד ג'ליקו

פרק זה לוקה בחסר. אנא תרמו לוויקיפדיה והשלימו אותו.

מתיו דוהארטי

פרק זה לוקה בחסר. אנא תרמו לוויקיפדיה והשלימו אותו.

ג'ון הארימן

פרק זה לוקה בחסר. אנא תרמו לוויקיפדיה והשלימו אותו.

ואש

ארכאולוגית נועזת אשר מוכנה לקחת סיכונים גדולים בשביל להשיג את מבוקשה. בת זוגו של ז'אן לוק פיקארד לזמן קצר. היא קיבלה את סיועו של קיו במסעותיה הארכאולוגים לאחר שהוא התרשם ממנה עמוקות.

נוניאן סונג

פרק זה לוקה בחסר. אנא תרמו לוויקיפדיה והשלימו אותו.

לילי סלואן

פרק זה לוקה בחסר. אנא תרמו לוויקיפדיה והשלימו אותו.

ריצ'רד קסטילו

פרק זה לוקה בחסר. אנא תרמו לוויקיפדיה והשלימו אותו.

ג'ק קראשר

בעלה של בוורלי קראשר ואביו של ווסלי קראשר. הוא היה קצין בצי הכוכבים ומת לאחר שנפצע במשימה תחת פיקודו של ז'אן לוק פיקארד, שהיה חברו הטוב ביותר.

הלנה רוז'נקו

אמו המאמצת של וורף, בת אדם ממוצא רוסי.

ניקולאי רוז'נקו

פרק זה לוקה בחסר. אנא תרמו לוויקיפדיה והשלימו אותו.

סרגיי רוז'נקו

פרק זה לוקה בחסר. אנא תרמו לוויקיפדיה והשלימו אותו.

ג'ק קראשר

פרק זה לוקה בחסר. אנא תרמו לוויקיפדיה והשלימו אותו.

גאינן

פרק זה לוקה בחסר. אנא תרמו לוויקיפדיה והשלימו אותו.

טוליאן סוראן

פרק זה לוקה בחסר. אנא תרמו לוויקיפדיה והשלימו אותו.

לאל

אנדרואיד אשר נבנה על ידי דאטה כחלק משאיפתו להתרבות, אשר בחר לעצמו את המראה של החיצוני של אישה אנושית. היא נחשבה על ידי דאטה לביתו. בסופו של דבר, היא מתה כתוצאה מתקלה, ואוחסנה בתור המערכת של דאטה.

לור

פרק זה לוקה בחסר. אנא תרמו לוויקיפדיה והשלימו אותו.

ג'וליאנה סונג

פרק זה לוקה בחסר. אנא תרמו לוויקיפדיה והשלימו אותו.

B-4

פרק זה לוקה בחסר. אנא תרמו לוויקיפדיה והשלימו אותו.

סיטו ג'קסה

פרק זה לוקה בחסר. אנא תרמו לוויקיפדיה והשלימו אותו.

לוקוטוס

פרק זה לוקה בחסר. אנא תרמו לוויקיפדיה והשלימו אותו.

מלכת הבורג

פרק זה לוקה בחסר. אנא תרמו לוויקיפדיה והשלימו אותו.

ב'אתור

פרק זה לוקה בחסר. אנא תרמו לוויקיפדיה והשלימו אותו.

דוראס

פרק זה לוקה בחסר. אנא תרמו לוויקיפדיה והשלימו אותו.

לורסה

פרק זה לוקה בחסר. אנא תרמו לוויקיפדיה והשלימו אותו.

ק'אהלייר

פרק זה לוקה בחסר. אנא תרמו לוויקיפדיה והשלימו אותו.

קורן

פרק זה לוקה בחסר. אנא תרמו לוויקיפדיה והשלימו אותו.

אלכסנדר רוז'נקו

פרק זה לוקה בחסר. אנא תרמו לוויקיפדיה והשלימו אותו.

שינזון

פרק זה לוקה בחסר. אנא תרמו לוויקיפדיה והשלימו אותו.

הנוסע

פרק זה לוקה בחסר. אנא תרמו לוויקיפדיה והשלימו אותו.

ישות הקריסטל

פרק זה לוקה בחסר. אנא תרמו לוויקיפדיה והשלימו אותו.